তিস্তায় সব কিছু হারিয়ে পথে বসা এসব মানুষ জানান, তিস্তার কড়াল গ্রাসে বসতবাড়ি, ফসলি জমি হারিয়ে মানবেতর জীবন যাপন করছেন তারা। কয়েক বছরের ব্যবধানে এক একটি পরিবার ৮/১০ বার তিস্তার ভাঙনের শিকার হয়েছে। নদী ভাঙনের ফলে ছোট হয়ে আসছে মহিষখোচা ইউনিয়নের মানচিত্রটি। গোবর্দ্ধন, বারঘড়িয়া, বাহাদুরপাড়া ইতোমধ্যে তিস্তায় বিলীন হয়ে গেছে। তিস্তার ভাঙনে সব হারানো পরিবারের মানুষগুলো মাথা গোঁজার ঠাঁই ও তিস্তার ভাঙন রোধে দ্রুত কার্যকর ব্যবস্থা নিতে প্রধানমন্ত্রী শেখ হাসিনার দৃষ্টি আকর্ষণ করে মানববন্ধন করেছেন।